stanford-oval/wikipedia huggingface dataset:
שוקולד לכיסוי
מאפיינים

חמאת הקקאו הנוספת הזו, בשילוב עם המסה נאותה (כלומר נכונה וקפדנית) של השוקולד, מעניקה לשוקולד מסוג זה יותר ברק, "התנתקות" מוצקה יותר כאשר נשבר, וטעם קרמי נימוח.
הגדרה ומונח

סך ה"אחוז" המצוטט על גבי מותגים רבים של שוקולד מבוסס על שילוב כלשהו של חמאת קקאו ביחס למוצקי קקאו (קקאו). על מנת להיות מסומן כראוי כ"קוברטור" כלומר השוקולד לכיסוי - במוצר השוקולד המריר חייב להכיל לא פחות מ-35% מוצקי קקאו יבשים בסך הכל, כולל לא פחות מ-31% חמאת קקאו ולא פחות מ-2.5% מוצקי קקאו יבשים ללא שומן - בשוקולד חלב לכיסוי חייב להכיל לא פחות מ-25% מוצקי קקאו יבשים. שוקולד לכיסוי משמש אנשי מקצוע גם לטבילה, לציפוי, ליציקה ולקישוט.
המונח "שוקולד קוברטור" נבדל משוקולד צימקאו. למוצרים המכילים שוקולד מורכב יש אחוז נמוך יותר של מוצקים ומכילים שומנים שאינם קקאו.
מותגים מסוימים של שוקולד לכיסוי ארוזים כבר מומסים, ואחרים ארוזים כמוצקים. ייתכן שתידרש המסה נוספת (או לא) לאחר מכן, בהתאם לשימוש ולמאפיינים הרצויים של המוצר הסופי.
ראו גם

אנרובר
סוגי שוקולד
קישוט עוגה
הערות שוליים

↑  Carole Bloom, CCP (19 במרץ 2007). The Essential Baker: The Comprehensive Guide to Baking with Chocolate, Fruit, Nuts, Spices, and Other Ingredients. John Wiley & Sons. pp. 372–. ISBN 978-0-7645-7645-4. {{cite book}}:  (עזרה)
↑  European Parliament (2008). Directive 2000/36/EC of the European Parliament and of the Council of 23 June 2000, relating to cocoa and chocolate products intended for human consumption [with amendments A1, M1, through 21.11.2008]. Luxembourg: Publications Office of the European Union. נבדק ב-25 בדצמבר 2015. {{cite book}}:  (עזרה)
| --- | --- |
בקרת זהויות :  GND: 4426595-5
אליפות צרפת הפתוחה 1999

| --- | --- |

פרסי התחרות
 ענף:  טניס 
 תקופת התחרות:  24 במאי 1999 – 6 ביוני 1999 (14 ימים) 
 מספר תחרות:  98 
 כספי זכייה:  4.407 מיליון $
 אצטדיון:  אצטדיון רולאן גארוס
 זוכה:  גברים:אנדרה אגאסי (ארצות הברית) נשים:שטפי גראף (גרמניה) זוגות גברים:מאהש בהופאטי/לאנדר פאיס (הודו) זוגות נשים: סרינה ויליאמס/ונוס ויליאמס (ארצות הברית) זוגות מעורבים:קטרינה סרבוטניק (סלובניה)/פייט נורבל (דרום אפריקה)
 
 → אליפות צרפת הפתוחה 1998 אליפות צרפת הפתוחה 2000 ← 
 
אליפות צרפת הפתוחה 1999 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-24 במאי והסתיימו ב-6 ביוני. זו הייתה האליפות ה-98 מאז ייסודה.
הפרסים

סך הפרסים היה 4,407 אלף $ (הוענק בפרנק צרפתי).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
מאהש בהופאטי ולאנדר פאיס (הודו הודו), ניצחו בתחרות
מארק נוולס (איי בהאמה איי בהאמה) ודניאל נסטור (קנדה קנדה), סיימו בסיבוב השני בעקבות פציעה
טוד וודברידג' ומארק וודפורד (אוסטרליה אוסטרליה), הודחו בסיבוב הראשון
ויין בלק זימבבואה זימבבואה) וסנדון סטולי (אוסטרליה אוסטרליה), הודחו בסיבוב השלישי
יונס ביורקמן (שוודיה שוודיה) ופטריק ראפטר (אוסטרליה אוסטרליה), הודחו בסיבוב השלישי
אוליביה דלטר ופבריס סנטורו (צרפת צרפת), הודחו בסיבוב השני
פול הארהאוס (הולנד הולנד) וג'ארד פלמר (ארצות הברית ארצות הברית), הודחו בסיבוב השני
אליס פריירה (דרום אפריקה דרום אפריקה) וריק ליץ' (ארצות הברית ארצות הברית), הודחו ברבע הגמר
דייוויד אדמס וג'ון-לפני דה יאגר (דרום אפריקה דרום אפריקה), הודחו בסיבוב הראשון
אירז'י נובאק ודוויד ריקל (צ'כיה צ'כיה), הודחו בסיבוב השלישי
דונלד ג'ונסון (ארצות הברית ארצות הברית) וסיריל סוק (צ'כיה צ'כיה), הודחו בסיבוב הראשון
סבסטיאן לארו (קנדה קנדה) אלכס או'בריאן (ארצות הברית ארצות הברית), הודחו בסיבוב הראשון
פטריק גלברייט וג'סטין גימלסטוב (ארצות הברית ארצות הברית), הודחו בסיבוב הראשון
ג'ים גראב (ארצות הברית ארצות הברית) ודייוויד מקפרסון (אוסטרליה אוסטרליה), הודחו בסיבוב השלישי
פייט נורבל (דרום אפריקה דרום אפריקה) וקווין אולייט (זימבבואה זימבבואה), הודחו בסיבוב השלישי
יבגני קפלניקוב (רוסיה רוסיה) ומקס מירני (בלארוס בלארוס), הודחו ברבע הגמר
מזוג מנצחי תחרות 1998 רק פול הארהאוס (הולנד הולנד) השתתף בתחרות. מאהש בהופאטי ולאנדר פאיס (הודו הודו) נפגשו במשחק הגמר עם הזוג הלא מדורג גורן איוואנישביץ' (קרואטיה קרואטיה) וג'ף טרנגו (ארצות הברית ארצות הברית) וניצחו בשתי מערכות. באותה שנה הם ניצחו גם באליפות וימבלדון.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
יאנה נובוטנה (צ'כיה צ'כיה) ונטליה זברבה (בלארוס בלארוס), הפסיקו ברבע הגמר בעקבות פציעה
מרטינה הינגיס (שווייץ שווייץ) ואנה קורניקובה (רוסיה רוסיה), הפסידו במשחק הגמר
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), הודחו בסיבוב הראשון
אלכסנדרה פיסה ונטלי טוזיאה (צרפת צרפת), הודחו בחצי הגמר
ילנה ליחובצבה (רוסיה רוסיה) ואי סוגיאמה (יפן יפן), הודחו ברבע הגמר
מריאן דה סוורד (דרום אפריקה דרום אפריקה) וילנה טטרקובה (אוקראינה אוקראינה), הודחו בסיבוב הראשון
לריסה ניילנד (לטביה לטביה) וארנצ'ה סנצ'ס ויקאריו (ספרד ספרד), הודחו ברבע הגמר
אירינה ספירלאה (רומניה רומניה) וקרולין ויס (הולנד הולנד), הודחו בסיבוב הראשון
סרינה ויליאמס וונוס ויליאמס (ארצות הברית ארצות הברית), ניצחו בתחרות
קונצ'יטה מרטינס (ספרד ספרד) ופטריסיה טרביני (ארגנטינה ארגנטינה), הודחו בסיבוב השלישי
מרי ג'ו פרנאנדס ומוניקה סלש (ארצות הברית ארצות הברית), הודחו בסיבוב השני
לינדזי דבנפורט (ארצות הברית ארצות הברית) ומרי פירס (צרפת צרפת), הודחו בחצי הגמר
ברברה שט (אוסטריה אוסטריה) ופטי שנידר (שווייץ שווייץ), הודחו בסיבוב השלישי
סילביה פרינה (איטליה איטליה) וקרינה הבשודובה (סלובקיה סלובקיה), הודחו בסיבוב השלישי
פלורנסיה לבאט (ארגנטינה ארגנטינה) ודומיניק ואן רוסט (בלגיה בלגיה), הודחה בסיבוב השלישי
כריסטין קונצה (אוסטרליה אוסטרליה) וקימברלי פו (ארצות הברית ארצות הברית), הודחו בסיבוב הראשון
זוג מנצחות תחרות 1998 מרטינה הינגיס (שווייץ שווייץ) ויאנה נובוטנה (צ'כיה צ'כיה) השתתפו בתחרות אך עם פרטנרים חדשים. במשחק הגמר סרינה ויליאמס וונוס ויליאמס (ארצות הברית ארצות הברית) נפגשו עם מרטינה הינגיס (שווייץ שווייץ) ואנה קורניקובה (רוסיה רוסיה) וניצחו ב-3 מערכות. באותה שנה הן ניצחו גם באליפות ארצות הברית הפתוחה.
התחרות > תחרות זוגות מעורבים

בתחרות השתתפו 48 זוגות. להלן הזוגות שזכו בדירוג:
ליזה ריימונד (ארצות הברית ארצות הברית) ולאנדר פאיס (הודו הודו), הודחו בחצי הגמר
?
אי סוגיאמה (יפן יפן) ומאהש בהופאטי (הודו הודו), הודחו בחצי הגמר
ילנה ליחובצבה (רוסיה רוסיה) ומארק וודפורד (אוסטרליה אוסטרליה), הודחו בסיבוב הראשון
קרולין ויס (הולנד הולנד) וסיריל סוק (צ'כיה צ'כיה), הודחו בסיבוב השני
לריסה ניילנד (לטביה לטביה) וריק ליץ' (ארצות הברית ארצות הברית), הפסידו במשחק הגמר
מריאן דה סוורד ודייוויד אדמס (דרום אפריקה דרום אפריקה), הודחו ברבע הגמר
דבי גרהם (ארצות הברית ארצות הברית) ואליס פריירה (דרום אפריקה דרום אפריקה) הודחו בסיבוב השני
ילנה טטרקובה (אוקראינה אוקראינה) ופיטר טרמצ'י (אוסטרליה אוסטרליה) הודחו בסיבוב השני
פטרישה טרביני (ארגנטינה ארגנטינה) ותומאס קרבונל (ספרד ספרד), הודחו בסיבוב השלישי
קת'רין ברקלי (אוסטרליה אוסטרליה) וג'ון-לפני דה יאגר (דרום אפריקה דרום אפריקה), הודחו בסיבוב השלישי
מנון בולגרף (הולנד הולנד) ופבלו אלבנו (ארגנטינה ארגנטינה), הודחו בסיבוב השני
קטלינה כריסטאה (רומניה רומניה) וג'ים גראב (ארצות הברית ארצות הברית), הודחו בסיבוב השני
אירינה סליוטינה (קזחסטן קזחסטן) ודניאל אורסניק (ארגנטינה ארגנטינה), הודחו בסיבוב השלישי
אלכסיה דשום-בלרה ופבריס סנטורו (צרפת צרפת), הודחו בסיבוב השני
קורינה מורריו ופרנסיסקו מונטנה (ארצות הברית ארצות הברית), הודחו בסיבוב השלישי
רייצ'ל מקווילן דייוויד מקפרסון (אוסטרליה אוסטרליה), הודחו בסיבוב השני
מנצחי תחרות 1998 ונוס ויליאמס וג'סטין גימלסטוב (ארצות הברית ארצות הברית) לא השתתפו בתחרות. במשחק הגמר הזוג הלא מדורג קטרינה סרבוטניק (סלובניה סלובניה) ופייט נורבל (דרום אפריקה דרום אפריקה) נפגשו עם לריסה ניילנד (לטביה לטביה) וריק ליץ' (ארצות הברית ארצות הברית) וניצחו ב-3 מערכות.
התחרות > ישראל ברולאן גארוס

אנה סמשנובה השתתפה בתחרות הנשים. בסיבוב הראשון והשני היא נפגשה עם טניסאיות מקנדה ובלגיה בהתאמה וניצחה אותן. בסיבוב השלישי היא הפסידה לקונצ'יטה מרטינס מספרד בשתי מערכות.
אייל רן שיחק בתחרות זוגות הגברים לצד דבין בואן (ארצות הברית). הם ניצחו בסיבוב הראשון, אך הפסידו בסיבוב השני לזוג שהיה מדורג במקום מס' 9.
אנדרה אגאסי, מנצח התחרות
שטפי גראף, מנצחת התחרות
בעז בן צור

אין תמונה חופשית
בעז בן צור הוא עורך דין ישראלי, המתמחה בתחומי הליטיגציה, דיני עבודה, לשון הרע, ביטוח, צווארון לבן, ותובענות ייצוגיות. הוא שותף מייסד במשרד עורכי הדין בן צור, קורב ושות'.
ביוגרפיה

שירת כמפקד פלוגה בחיל רגלים בדרגת רב-סרן. למד תואר ראשון ושני במשפטים באוניברסיטת תל אביב וסיים בהצטיינות. בשנת 1987 עבד והתמחה במשרד עורכי הדין "ש. הורביץ".
בשנת 1990 הצטרף למשרד עורכי הדין של ד"ר יעקב וינרוט, והחל לכהן כשותף בכיר, ניהל את צוות הליטיגציה במשרד, הוביל את הייצוג בתיקי ליטיגציה מסחרית ובתיקי צווארון לבן, והחזיק ב-15% מן המשרד. בין הגופים והאישים אותם ייצג בשנים אלה: ההסתדרות בעניינים שונים (בהיקף של כמיליארד שקלים), לה-נסיונל ומשה פרג, חברת הביטוח אריה, משפחת ברנובסקי ועוד.
באפריל 2005 פרש מהמשרד וחבר לעורך הדין רונאל פישר. כשנה לאחר מכן נפרד ממנו, ועמו כששה עורכי דין נוספים, וחבר למשרד טולצ'ינסקי, שטרן מרציאנו & בן-צור & כהן. באותה עת ייצג את ירון זליכה, החשב הכללי במשרד האוצר. בשנת 2008 פרש ממשרד זה, ועמו עשרה עורכי דין נוספים, והקים משרד עצמאי הנושא את שמו. החל מ-2021 שותף עמו במשרד עורך הדין אורי קורב.
במשך השנים ייצג בן צור את השר לשעבר אברהם הירשזון, בני גנץ, יהודה בן חמו, מאיר כהן, היהלומן דן גרטלר, ניסו שחם, ההסתדרות ועובדי טבע, ארנון מילצ'ן, בני פרץ, סיעת בית"ר, ועוד. בן צור ומשרדו מייצגים בהתנדבות את עמותת קו לעובד ואת התנועה לחופש המידע בעתירות עקרוניות. חבר בוועדת בתי המשפט של לשכת עורכי הדין ומרצה בלשכה בהשתלמויות וימי עיון. כמו כן, משמש כבורר בתיקי בוררות בתחום המסחרי.
בתו כרמל גם היא עורכת דין, ובסוף 2022 הצטרפה למשרד שבבעלותו.
תיקים בולטים

ייצג את חברת הביטוח הדר בפרשת "לה נסיונל".
ייצוג בן זיגייר (האסיר X).
באוגוסט 2020 החל לייצג את ראש ממשלת ישראל בנימין נתניהו במשפט נתניהו בתיק 4000 ב-29 בינואר 2024 הודיע לנתניהו כי הוא פורש מהתיק בשל סיבות אישיות. במרץ 2023 דווח כי אמר לנתניהו שאם לא יעצור את חקיקת הרפורמה המשפטית יפסיק לייצג אותו.
ייצג את עורך הדין אפי נוה בפרשת מינויי שופטים תמורת שוחד.
ייצוג יואב גלנט בעתירה לסילוקו ממפלגת הליכוד.
הערות שוליים

↑  נועם שרביט, ‏עו"ד בעז בן-צור נפרד מרונאל פישר וחובר עם עו"ד דייויד כהן למשרד טולצ'ינסקי-שטרן, באתר גלובס, 3 בספטמבר 2006
↑  הארץ, עו"ד בעז בן צור עוזב את משרדו של יעקב וינרוט לאחר 15 שנות שותפות, באתר TheMarker‏, 26 באפריל 2005
↑  צבי לביא, בר-און החליט: זליכה הולך הביתה; זליכה: זה אינו חוקי, באתר ynet, 30 באוגוסט 2007
↑  נועם שרביט, ‏עו"ד בעז בן-צור פורש ממשרד טולצ'ינסקי ומקים בוטיק ליטיגציה, באתר גלובס, 31 במרץ 2008
↑  ריאיון עם תמר אלמוג ומוטי גילת, באתר כאן רשת ב', 4 בפברואר 2021 (החל מדקה 22:35)
↑  איתמר ב"ז, גנץ מתפשר עם האדלסונים, באתר העין השביעית, 24 בנובמבר 2019
↑  אלי סניור, המשטרה: תשתית ראייתית נגד ראש עיריית כפ"ס, באתר ynet, 27 ביולי 2017
↑   נתי טוקר, "עובדה" תשדר תחקיר על טענות להטרדות מיניות של ח"כ מאיר כהן – שמאיים בדיבה, באתר TheMarker‏, 24 ביוני 2020
↑  גידי וייץ,אורי בלאו,יותם פלדמן, כיצד הפך היהלומן דן גרטלר לאחד האנשים החזקים בקונגו?, באתר הארץ, 25 ביוני 2009
↑   רויטל חובל, ניסו שחם: יחסי מין בין קצינים לכפופות להם - עניין נפוץ במשטרה, באתר הארץ, 15 באוקטובר 2013
↑  משה גורלי, האם יש לעובדי טבע עילה לתבוע את הדירקטורים על התרשלות?, באתר כלכליסט, 20 בדצמבר 2017
↑  אלון חכמון, ‏הערכה: חקירות נתניהו בתיקים 1000 ו-2000 לקראת הכרעה, באתר מעריב אונליין, 18 בנובמבר 2017
↑  דורון הרמן, אחוזים מהופעות זמרים והכסף שנעלם: הקרע בין אייל גולן למקורבו, באתר חדשות 13, 11 במרץ 2020
↑  נדחה ערעור ההתאחדות לגבי סיעת בית"ר, באתר ערוץ הספורט, 10 באוקטובר 2011
↑  זוהר שחר לוי, ביהמ"ש ביטל את הבחירות לראשות עיריית בת ים מ-2015, באתר כלכליסט, 19 באפריל 2016; תומר גנון, כחלון: "קובי מימון הוא גורם דומיננטי וראש קבוצה של הרבה חברות גדולות", באתר כלכליסט, 30 בספטמבר 2015; ענת רואה, ההליך המשתלם של עו"ד בעז בן צור: יקבל 3.3 מיליון שקל מהייצוג נגד שי לבנת, באתר כלכליסט, 10 בפברואר 2015; אסתי פלד, עו"ד בן צור: "רון קובי רצה להיות השריף בטבריה וזה נעצר ביום שישי", 4 באוגוסט 2019
↑  עורכי דין המייצגים את התנועה, באתר התנועה לחופש המידע.
↑  בעז בן צור ושות', עורכי דין
↑  פרשת לה נסיונל ממשיכה: חברת הביטוח הדר תובעת מ-12 קיבוצים להשיב כ-127 מיליון שקל - וואלה כסף, באתר וואלה, ‏2001-10-23
↑  ברק רביד, מהחקירה באוסטרליה עד מותו בכלא: כל מה שהותר לפרסום על האסיר X, באתר הארץ, 14 בפברואר 2013
↑  גלעד מורג, ממילצ'ן לרה"מ: עו"ד בעז בן צור מצטרף לצוות ההגנה של נתניהו, באתר ynet, 3 באוגוסט 2020
↑  גלעד מורג, סנגורו של נתניהו בתיק 4000, עו"ד בעז בן צור, ביקש להשתחרר מייצוגו, באתר ynet, 29 בינואר 2024
↑  עו"ד בעז בן צור לנתניהו: אם לא תיעצר החקיקה לא אייצג אותך בתיק 4000 | כלכליסט, באתר calcalist, ‏2023-03-27
↑  גרינצייג, אבישי (2021-03-21). "פרשת מין תמורת מינוי: נסגר התיק נגד אפי נוה והשופטת אתי כרייף". Globes. נבדק ב-2025-03-14.
↑  בשורה קשה לליכודניקים? ההחלטה שקיבל גלנט | בהמשך לחשיפת מעריב, באתר www.maariv.co.il, ‏2025-02-09
שקל חדש

.
| --- | --- |
שטרות שקלים חדשים מסדרה ג', שמונפקת מאז 2014
שטרות שקלים חדשים מסדרה ג', שמונפקת מאז 2014
 משתמשים:  ישראל ישראל הרשות הפלסטינית הרשות הפלסטינית (כולל רצועת עזה)
 סמל:  ₪
 ISO 4217:  ILS
 כינוי:  שקל, ש"ח
 לשון רבים:  שקלים חדשים
 יחידות משנה
 1/100:  אגורה
 תחילת שימוש:  1985 
 מטבעות ושטרות
 שטרות בשימוש:  ₪20, ₪50, ₪100, ₪200
 מטבעות בשימוש:  10 אגורות, חצי שקל, ₪1, ₪2, ₪5, ₪10
 בנק מרכזי
 אינפלציה:  2.5% (פברואר 2024)
 בנק מרכזי:  בנק ישראל
 http://www.boi.org.il
 
 → שקל ישן 
 
שקל חדש או שקל ישראלי (בראשי תיבות: ש"ח, סמל: ₪, בערבית: شيكل جديد או شيكل إسرائيلي) הוא ההילך החוקי של מדינת ישראל. שטרות ומטבעות של השקל החדש הוכנסו למחזור לראשונה ב-4 בספטמבר 1985, במסגרת תוכנית הייצוב הכלכלית של 1985, אולם המעבר הסופי, שכלל נקיבת מחירים בשקל חדש, נקבע ל-1 בינואר 1986. השקל החדש החליף את המטבע הקודם, השקל, לפי שער המרה של 1,000 שקלים = שקל חדש אחד. השקל החדש מחולק ל-100 אגורות. המעבר לשקל החדש נעשה בהתאם לחוק מטבע השקל החדש, התשמ"ה-1985.
המעבר לשקל החדש פחות מחמש שנים לאחר תחילת הנפקת השקל הישן נדרש כדי להתמודד עם התפרצות האינפלציה בישראל באותן שנים שהגיעה בשנת 1984 לכמעט 400% . מאותה סיבה יחס ההמרה של 1:1000 היה גדול פי מאה מאשר יחס ההמרה בין השקל הישן לבין מטבע הלירה הישראלית שקדמה לו ושהומרה ביחס של 1:10.
השקל החדש מסומן באמצעות הסימן ₪, שבא משמאל למספר.
הסימון הרשמי של השקל על-פי תקן ISO 4217 הוא ILS (‏Israeli Shekel), אם כי במקרים רבים מסמנים אותו גם בראשי התיבות של שמו באנגלית – NIS (‏New Israeli Shekel).
החל מ-26 במאי 2008 השקל החדש הוא מטבע בר-המרה, לאחר שישראל צורפה באופן רשמי למערכת הסליקה הבין-לאומית.
ב-23 בדצמבר 2017 פורסם כי במשרד האוצר מעוניינים לקדם הנפקת מטבע דיגיטלי על ידי בנק ישראל – "שקל דיגיטלי", במטרה להגביל את השימוש בכסף מזומן, וכך לצמצם את פעילות השוק האפור. אולם עד סוף 2024 הדבר לא נעשה.
מטבעות > מטבעות עם פרטים מיוחדים

במשך השנים הונפקו סדרות של מטבעות עם מאפיינים ייחודיים.
הדוגמה הבולטת ביותר לכך היא של סדרה בה הוטבעה בצד הנושא תמונתה של האישיות שהופיעה על השטר באותו ערך שקדם למטבע.
על מטבע של חצי שקל חדש הוטבע דיוקנו של הברון אדמונד ג'יימס דה רוטשילד, על מטבע שקל חדש הוטבע דיוקנו של הרמב"ם, על מטבע 5 שקלים חדשים הוטבע דיוקנו של לוי אשכול או דיוקנו של חיים ויצמן, ועל מטבע 10 שקלים חדשים הוטבע דיוקנה של גולדה מאיר.
בשנת ה'תשמ"ח הוצאה מהדורה מיוחדת של מטבעות. בסדרה זו הוטבע על חלק ממטבעות השקל החדש הכיתוב "מ' שנים לישראל".
מדי שנה מונפק מאפיין ייחודי נוסף ובו הטבעת חנוכייה והמילה "חנוכה" באנגלית ובעברית משני צדדיה, תחת המילים "שקלים חדשים".
בשנת 2021 יצאה מהדורה מיוחדת של מטבע 5 שקלים כאות הוקרה לצוותים הרפואיים שפעלו בתקופת מגפת הקורונה בישראל.
בנוסף מדי שנה מנפיקה החברה הישראלית למדליות ומטבעות, מטבעות מיוחדים אותם היא מוכרת לאספנים. כך לדוגמה לכבוד יום העצמאות ה-76 ולציון אירועי 7 באוקטובר, הוציאו מהדורה מיוחדת של מטבעות שקל, 2 שקלים ו-10 שקלים.
חצי שקל חדש עם דיוקנו של הברון רוטשילד
שקל חדש עם דיוקנו של הרמב"ם
חמישה שקלים חדשים עם דיוקנו של לוי אשכול
חמישה שקלים חדשים עם דיוקנו של חיים ויצמן
עשרה שקלים חדשים עם דיוקנה של גולדה מאיר
חמישה שקלים חדשים עם אות הוקרה לצוותי הרפואה בישראל
חמש אגורות עם חנוכייה
10 אגורות עם חנוכייה
חצי שקל חדש עם חנוכייה
שקל חדש עם חנוכייה
חמישה שקלים חדשים עם חנוכייה
5 אגורות עם הכיתוב "מ' שנים לישראל"
שטרות > סדרה א'

השקל החדש הוכנס למחזור ב-4 בספטמבר 1985 (אך בפועל נכנס כהילך רשמי ב-1 בינואר 1986), כאשר יצאו לאור שטרות 5 ש"ח, 10 ש"ח ו-50 ש"ח, כמה חודשים לאחר מכן נוספו שטרות 1 ש"ח ו-100 ש"ח, ב-1988 נוסף לסדרה שטר 20 ש"ח, וב-1992 נוסף שטר 200 ש"ח. השטרות מעוצבים במראה אופקי והם בגודל אחיד: 138×76 מ"מ. עיצוב שטרות 1 ש"ח, 5 ש"ח ו-10 ש"ח זהה לעיצוב שטרות 1,000 שקל, 5,000 שקל ו-10,000 שקל (בהתאמה) שקדמו להם.
| ערך | גודל | צבע | חזית השטר | גב השטר | תמונה |
| --- | --- | --- | --- | --- | --- |
| 1 ש"ח | 76x 138 מ"מ | ירוק | רמב"ם | טבריה עיר קבורתו של הרמב"ם; מנורת אבן עתיקה. |  |
| 5 ש"ח | 76x 138 מ"מ | כחול | לוי אשכול | צינור מוביל מים כמייצג את המוביל הארצי (ממפעליו של אשכול), וברקע - שדות ואדמה צחיחה. |  |
| 10 ש"ח | 76x 138 מ"מ | כתום | גולדה מאיר | תמונת גולדה מאיר בתוך קהל, מול בית הכנסת במוסקבה, לאחר שהגיעה לעיר כשגרירת ישראל. |  |
| 20 ש"ח | 76x 138 מ"מ | אפור כהה | משה שרת | הבניין המקורי של הגימנסיה "הרצליה", מעמד הנפת דגל ישראל בידי משה שרת בבניין האומות המאוחדות, 1949, בעת נשיאת נאום הדגל השני. וברקע – תל אביב הקטנה. |  |
| 50 ש"ח | 76x 138 מ"מ | סגול | ש"י עגנון | קו רקיע של ירושלים ועיירה יהודית במזרח אירופה. |  |
| 100 ש"ח | 76x 138 מ"מ | חום | יצחק בן-צבי | בית הכנסת העתיק בפקיעין עם עץ החרוב והמערה; מנורת אבן עתיקה. |  |
| 200 ש"ח | 76x 138 מ"מ | אדום | זלמן שזר | ילדה רוכנת על שולחן כתיבה כסמל לחוק חינוך חובה שיזם שז"ר, וברקע אותיות דפוס עבריות |  |
שטרות > סדרה ב'

סדרה ב' של השקל החדש הוכנסה למחזור ב-3 בינואר 1999, עם הנפקת שטרות 20 ו-100 ש"ח. ב-31 באוקטובר של אותה שנה הונפקו גם שטרות 50 ו-200 ש"ח.
השטרות מעוצבים במראה אנכי והם בגודל אחיד: 138×71 מ"מ. בסדרה זו ערך השטר מוטבע באופן בולט בפינת השטרות על מנת לסייע לכבדי ראייה.
דיוקנאות האישים בסדרה זו עוצבו בסגנון אמנות ASCII – ציור המורכב מתווים. כל דיוקן בסדרה הורכב מאותיות ראשי התיבות של שם האיש. כך, למשל האותיות שיצרו את דיוקנו של משה שרת על גבי שטר 20 שקלים חדשים, היו מ' ו-ש'.
את הסדרה עיצבו נעמי ומאיר אשל.
| ערך | גודל | צבע | חזית השטר | גב השטר | תמונה |
| --- | --- | --- | --- | --- | --- |
| 20 ש"ח | 71x 138 מ"מ | ירוק | משה שרת | מתנדבים יהודים במלחמת העולם השנייה, על גבי השטר הטקסט של "נאום הדגל השני". נאום אשר נשא משה שרת ברחבת האו"ם בניו יורק ב־12 במאי 1949, לרגל קבלתה של מדינת ישראל כחברה באו"ם, ומתבסס על נאום שנשא בפני הבריגדה היהודית באיטליה ב-1945, הידוע גם כנאום הדגל. על גב השטר ניתן לראות גם את מגדל השמירה של קיבוץ מעוז-חיים, המנציח את התיישבות חומה ומגדל |  |
| 50 ש"ח | 71x 138 מ"מ | סגול | ש"י עגנון | יומנו של עגנון, עט ומשקפיים, ירושלים והר הבית |  |
| 100 ש"ח | 71x 138 מ"מ | חום | יצחק בן-צבי | בית הכנסת העתיק בפקיעין |  |
| 200 ש"ח | 71x 138 מ"מ | אדום | זלמן שזר | רחוב בצפת וטקסט מתוך יומנו של שז"ר על צפת וברקע כיתה לומדת |  |
| 500 ש"ח (לא פורסם על ידי בנק ישראל. לא הודפס) | 71x 138 מ"מ | כחול | יצחק רבין ברקע מעמד חתימת הסכם השלום בין ישראל לירדן | קטע מנאום שנשא רבין זמן קצר לפני הירצחו |  זהו שטר מוצע שטרם נכנס למחזור |
עם הנפקת סדרה ב' עוצב גם שטר בערך 500 שקלים חדשים עם דיוקנו של ראש הממשלה המנוח יצחק רבין. בהודעה שהוציא בנק ישראל בשנת 2001, בה גם נחשפה תמונתו הקדמית של השטר, נמסר שהשטר מיועד להיכנס למחזור בשנת 2002. הכנסתו למחזור נדחתה לזמן בלתי-ידוע עקב שיעורי אינפלציה נמוכים שנמשכו זמן רב. על-אף שבכספת הבנק מונחת גלופה של שטר זה, עקב חוסר כדאיות כלכלית שנמשך זמן רב להוצאת שטר בערך זה, ובשל סדרה ג' אשר החליפה את סדרה ב', שטר זה לא ראה אור בסדרה זו. באותה התקופה נשקלו גם הכנת שטרות עם דיוקנותיהם של מחיה הלשון העברית אליעזר בן-יהודה והוגה הדעות מקס נורדאו. משפחתו של מנחם בגין אז התנגדה להפקת שטר בדמותו.
שיעורי אינפלציה נמוכים היו גם הסיבה לדחייה בהחלפתו של שטר 20 השקלים החדשים במטבע, ולעת עתה בנק ישראל ממשיך להנפיקו. בשנת 2006 שופרה רמת הגימור של שטר זה להקטנת הבלאי הגבוה שלו, ומ-13 באפריל 2008 הוא הודפס על גבי פולימר במקום על נייר, דבר שאמור להאריך את חייו פי ארבעה. שטר הפולימר מעוצב בצורה כמעט זהה לקודמו, פרט למספר הבדלים בסימני אבטחה הכוללים חלון שקוף בצורת מגן-דוד ובתוכו מוטבע המספר "20" ובפינה הימנית התחתונה נוספו ניקובים בצורת המספר "20". בנוסף, במועד הנפקת שטרות אלו, הונפקה מהדורה מיוחדת בת 1,800,000 שטרות לציון 60 שנה למדינת ישראל. שטרות אלה נושאים את הכיתוב "שישים שנה למדינת ישראל" בצבע אדום בגב השטר.
שטרות > סדרה ג' > סימני עזר לעיוורים

בוצעו מספר פעולות למען ציבור העיוורים ולקויי הראייה:
השטרות החדשים עוצבו באורכים שונים, דבר שיסייע להבחין ביניהם (הגדלים השונים הצריכו היערכות מצד בעלי מכונות אוטומטיות וכספומטים). את הרעיון הציע אורי אורבך, השר לאזרחים ותיקים.
בצידי כל שטר נמצאים מלמטה למעלה זוגות קוים בולטים: בשטרות 20 – זוג אחד, בשטרות 50 – שני זוגות, בשטרות 100 – שלושה זוגות, ובשטרות 200 – ארבעה זוגות.
תפוצה

נתוני בנק ישראל לשנת 2014 מראים שבשנת 2014 סך כל השקלים החדשים במזומן עמד על כ-63 מיליארד ש"ח, כאשר כ-97% מהסכום היה שטרות כסף, שכמותם עמדה על 450 מיליון שטרות. על פי אותם נתונים, השטר בעל ערך של 100 ש"ח היה הנפוץ ביותר במחזור בעשור הראשון של המאה ה-21 ותפוצתו הייתה בין 53% בשיא ל-41% בסיום העשור. בעשור השני החלה ההובלה של שטר 200 ש"ח וב-2014 הוא היווה כ-47% מהשטרות. זהו גידול משמעותי לעומת שנת 2000, בה עמד אחוז התפוצה של שטר זה רק על 13%. מבחינת מטבעות המטבע הנפוץ ביותר ב-2014 היה 10 אגורות, שתפוצתו עמדה על כמיליארד ורבע מטבעות, ולאחריו מטבע 1 ש"ח בתפוצה של כ-481 מיליון מטבעות, 1/2 ש"ח בתפוצה של כ-160 מיליון מטבעות, ומטבעות 2, 5 ו-10 ש"ח עם תפוצה של 60–80 מיליון מטבעות לכל סוג.
בספטמבר 2024 פורסם כי ממשלת ישראל שוקלת לבטל את שטר ה-200 ש"ח במסגרת המאבק בהון השחור.
סימן השקל החדש > הופעתו בטיפוגרפיה העברית

הסימן ₪ (המייצג שילוב של האותיות ש' וח', ראשי תיבות של שקל חדש) עוצב ב-1985 על ידי משה פרג (מופיע בתמונה באפור). הגופנים העבריים הספורים שהיו קיימים אז כללו את הסימן בעיצוב מאוד דומה לזה של פרג, אך העיצוב לא תאם את סגנון טיפוס האות של כל גופן, וגרם לצרימה צורנית וחוסר אחידות במרקם הטקסט של אותם גופנים.
משפחות הגופנים 'סלעית' ו'סלע אציל', שעוצבו על ידי שמואל סלע ויצאו לאור כגופנים למחשבים אישיים בתחילת 1992, היו למעשה הראשונות שכללו סימן ₪ מעוצב בסגנון טיפוס האות (מובלט בתמונה). התקדים הזה יצר נורמה, ומאז רוב הגופנים העבריים כוללים סימן ₪ התואם בעיצובו לסגנון טיפוס האות שלו.
סימן השקל החדש > כתיב

על פי המלצת האקדמיה ללשון העברית לכיתוב מספרים בעברית, יש לכתוב את הסימן משמאל למספר וללא רווח ביניהם.
סימן השקל החדש > הקלדה

ניתן להקליד את סימן השקל במחשבים באופן הבא:
Windows 8 ואילך, ומערכות לינוקס המבוססות על ת"י 1492 הנוכחי (אוקטובר 2013 ואילך): AltGr+4
macOS‏: ⇧ Shift+7
אנדרואיד (מקלדת Gboard‏): זמין במצב הקלדת מספרים וסימנים
תחת אלגוריתם הדו-כיווניות של יוניקוד, הקלדת הסימן ₪ לאחר המספר, תביא להצגת הסימן מימין למספר בכל כיווניות. הדבר סותר את המלצת האקדמיה ללשון העברית למיקום הסימון משמאל למספר בכיתוב בעברית.
שערי חליפין

| שער חליפין נוכחי עבור ILS |
| --- | --- |
באתר Google Finance:: AUD CAD CHF EUR GBP HKD JPY USD
באתר Yahoo! Finance:: AUD CAD CHF EUR GBP HKD JPY USD
באתר XE.com:: AUD CAD CHF EUR GBP HKD JPY USD
באתר OANDA.com:: AUD CAD CHF EUR GBP HKD JPY USD
באתר גלובס:: שער שקל חדש לדולר אמריקאי
ראו גם

חוק מטבע השקל החדש, ספר החוקים הפתוח, באתר ויקיטקסט
השקל כמטבע בר-המרה
החברה הישראלית למדליות ולמטבעות
שקל דיגיטלי